ระเบียบกรุงเทพมหานครระเบียบกรุงเทพมหานครว่าด้วยค่าตอบแทนบุคคลภายนอกที่ช่วยปฏิบัติราชการอุทยานผีเสื้อและแมลงกรุงเทพมหานครพ.ศ.๒๕๔๘ โดยที่เป็นการสมควรกำหนดระเบียบกรุงเทพมหานคร ว่าด้วยค่าตอบแทนบุคคลภายนอกที่ช่วยปฏิบัติราชการอุทยานผีเสื้อและแมลงกรุงเทพมหานครอาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ ประกอบกับข้อ ๖ และข้อ ๗ แห่งข้อบัญญัติกรุงเทพมหานคร เรื่อง การจ่ายค่าตอบแทนแก่บุคคลภายนอกที่ช่วยปฏิบัติราชการพ.ศ. ๒๕๓๖ ผู้ว่าราชการกรุงเทพมหานครจึงกำหนดระเบียบขึ้นไว้ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยค่าตอบแทนบุคคลภายนอกที่ช่วยปฏิบัติราชการอุทยานผีเสื้อและแมลงกรุงเทพมหานครพ.ศ. ๒๕๔๘ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ บรรดาข้อบังคับ ระเบียบ หรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ให้ปลัดกรุงเทพมหานครรักษาการตามระเบียบนี้หมวด๑ข้อความทั่วไป ข้อ ๕ ในระเบียบนี้ที่ปรึกษา หมายความว่าบุคคลผู้ทรงคุณวุฒิที่มีความรู้ ประสบการณ์ ให้คำปรึกษาในกิจการต่างๆที่เกี่ยวข้องกับงานอุทยานผีเสื้อและแมลงกรุงเทพมหานครอาสาสมัคร หมายความว่าบุคคลผู้ปฏิบัติงานที่เกี่ยวข้องกับงานอุทยานผีเสื้อและแมลงกรุงเทพมหานครหมวด๒กิจการที่บุคคลภายนอกช่วยปฏิบัติราชการ ข้อ ๖ กิจการที่บุคคลภายนอกช่วยปฏิบัติราชการ ได้แก่(๑) การให้คำปรึกษาในกิจการต่างๆ ที่เกี่ยวข้องกับงานอุทยานผีเสื้อและแมลงกรุงเทพมหานคร(๒) การปฏิบัติราชการที่เกี่ยวข้องกับงานอุทยานผีเสื้อและแมลงกรุงเทพมหานครเช่น การศึกษาค้นคว้า วิเคราะห์ วิจัยด้านผีเสื้อและแมลง การสำรวจข้อมูล การติดตามประเมินผลการประชาสัมพันธ์การเผยแพร่ความรู้เกี่ยวกับธรรมชาติและสิ่งแวดล้อม เป็นต้นหมวด๓คุณสมบัติหลักเกณฑ์ และวิธีการคัดเลือก ข้อ ๗ บุคคลภายนอกที่ช่วยปฏิบัติราชการจะต้องมีคุณสมบัติดังต่อไปนี้(๑) ที่ปรึกษา จะต้องจบการศึกษาไม่ต่ำกว่าปริญญาตรีขึ้นไปทางด้านชีววิทยา หรือกีฏวิทยาและเป็นผู้มีประสบการณ์ทำงานที่เกี่ยวข้องกับชีววิทยากีฏวิทยา หรือธรรมชาติและสิ่งแวดล้อม อย่างใดอย่างหนึ่งไม่น้อยกว่า ๕ ปี(๒) อาสาสมัคร แบ่งออกเป็น ๓ ประเภท คือ อาสาสมัครประเภทก. อาสาสมัครประเภท ข.และอาสาสมัครประเภท ค. ซึ่งแต่ละประเภทจะต้องมีคุณสมบัติ ดังนี้(ก) อาสาสมัครประเภท ก. จะต้องจบการศึกษาไม่ต่ำกว่าประถมศึกษาปีที่๖ และมีอายุไม่ต่ำกว่า ๑๘ ปี(ข) อาสาสมัครประเภท ข. จะต้องจบการศึกษาไม่ต่ำกว่ามัธยมศึกษาปีที่๓ และมีอายุไม่ต่ำกว่า ๑๘ ปี(ค) อาสาสมัครประเภท ค. จะต้องจบการศึกษาไม่ต่ำกว่าปริญญาตรีและมีอายุไม่ต่ำกว่า ๑๘ ปีข้อ ๘ ให้ผู้อำนวยการสำนักสิ่งแวดล้อมแต่งตั้งคณะกรรมการคัดเลือกบุคคลภายนอกที่ช่วยปฏิบัติราชการจำนวนไม่น้อยกว่า ๓ คน โดยให้มีข้าราชการที่ดำรงตำแหน่งไม่ต่ำกว่าระดับ ๘เป็นประธาน และกำหนดให้คัดเลือกบุคคลภายนอกที่ช่วยปฏิบัติราชการโดยวิธีสอบสัมภาษณ์หรือวิธีอื่นที่ปลัดกรุงเทพมหานครกำหนดข้อ ๙ การให้บุคคลภายนอกช่วยปฏิบัติราชการและพ้นจากการช่วยปฏิบัติราชการให้เป็นอำนาจของผู้อำนวยการสำนักสิ่งแวดล้อมหมวด๔หลักเกณฑ์และวิธีการในการจ่ายค่าตอบแทน ข้อ ๑๐ การจ่ายค่าตอบแทนแก่บุคคลภายนอกที่ช่วยปฏิบัติราชการอุทยานผีเสื้อและแมลงกรุงเทพมหานครตามระเบียบนี้ให้กระทำได้เฉพาะแก่ผู้ที่ช่วยปฏิบัติราชการตามวันและเวลาที่ได้ปฏิบัติงานจริง โดยมีอัตราตามบัญชีท้ายระเบียบนี้ข้อ ๑๑ การเบิกจ่ายเงินค่าตอบแทนให้ดำเนินการตามข้อบัญญัติกฎ ข้อบังคับ ระเบียบหรือคำสั่งที่กรุงเทพมหานครถือปฏิบัติหมวด๕หลักเกณฑ์และเงื่อนไขการเข้าปฏิบัติงานการปฏิบัติงานและการเลิกงาน ข้อ ๑๒ การเข้าปฏิบัติงาน การปฏิบัติงานและการเลิกงานให้เป็นไปตามที่ผู้อำนวยการสำนักสิ่งแวดล้อมกำหนด และอยู่ภายใต้เงื่อนไข ดังนี้(๑) ที่ปรึกษา ให้ปฏิบัติงานวันละไม่เกิน ๓ ชั่วโมง(๒) อาสาสมัคร ให้ปฏิบัติงานวันละไม่น้อยกว่า ๘ชั่วโมงข้อ ๑๓ ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครสั่งการเป็นกรณีๆไปประกาศณ วันที่ ๑ พฤศจิกายน พ.ศ. ๒๕๔๘อภิรักษ์โกษะโยธินผู้ว่าราชการกรุงเทพมหานคร(เอกสารแนบท้าย)๑บัญชีค่าตอบแทนบุคคลภายนอกที่ช่วยปฏิบัติราชการอุทยานผีเสื้อและแมลงกรุงเทพมหานคร(ดูข้อมูลจากภาพกฎหมาย)นันทนา/ผู้จัดทำ๒๗ ธันวาคม ๒๕๔๘[๑] รก.๒๕๔๘/๑๒๒ง/๖/๒๒ธันวาคม ๒๕๔๘